ઉલ્લેખનીય છેકે કોડીનારમાં સતત દારૂનો ધંધો ધમધમે છે. પોલીસ કોઈને ઝડપે કે રેડ પાડે ત્યારે બે દિવસ બધું શાંત રહે ત્યાર બાદ બુટલેગરો ફરીથી દારૂની હેરફેર કરવા લાગે છે. આ કારણોથી સ્થાનિકો પણ ત્રસ્ત થઈ ઉઠ્યા છે એક સ્થાનિકે તો ત્યાં સુધી જણાવ્યું હતું કે પોલીસ બુટલેગરોને ઝડપે છે પરંતુ પોલીસ બેડામાંથી જ કેટલાક લોકો બુટલેગરોને છાવરે છે તેના કારણે જ દારૂનો ધંધો ધમધમે છે. નોંધનીય છેકે કોડીનાર પોલીસે જાન્યુઆરી મહિનામાં પણ કારનો પીછો પકડી પોણા બે લાખનો ૪૬૯ બોટલ વિદેશી દારૂ અને ૯૫ નંગ બીયરની બોટલનો જથ્થો ઝડપ્યો હતો . અને કોડીનાર બાયપાસ પાસેની બજરંગ હોટલ પાસેથી જીજે-૦૩-એબી- ૫૧૬૪ને ઝડપી લઈ કારચાલક જીજ્ઞેશ ઉર્ફે જીગો બાબુ ભાલીયાને ઝડપ્યો હતો.